ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-2591/97 υποβολή: Hilde Hawlicek (PSE) προς την Επιτροπή (29 Iουλίου 1997)

Θέμα: Kαταγγελία για τις δεσμευτικές βιβλίων στο γερμανόφωνο χώρο

Η αυστριακή αλυσίδα εμπορίου βιβλίων Libro-Diskont υπέβαλε καταγγελία κατά των δεσμευτικών τιμών των βιβλίων στον γερμανόφωνο χώρο ενώπιον της Ευρωπαϊκής Επιτροπής.

Ποιά είναι η κατάσταση της διαδικασίας, πότε αναμένονται οι αποφάσεις και πως λαμβάνει υπόψη της η Επιτροπή εν προκειμένω το Αρθρο 128 (4) της Συνθήκης ΕΚ;

Απάντηση του κ. Van Miert εξ ονόματος της Επιτροπής (1 Οκτωβρίου 1997)

Η Επιτροπή εξετάζει επί του παρόντος τόσο την κοινοποίηση του γερμανο-αυστριακού συστήματος προκαθορισμένων τιμών μεταπώλησης των βιβλίων που επιβλήθηκαν με τη συμφωνία «Sammelrevers» όσο και τις καταγγελίες που υποβλήθηκαν κατά αυτής. Προς το παρόν δεν είναι δυνατή η παροχή πληροφοριών σχετικά με την ακριβή ημερομηνία των περαιτέρω σταδίων της διαδικασίας.

Όσον αφορά το άρθρο 128 της συνθήκης ΕΚ, το Συμβούλιο των Υπουργών Πολιτισμού ζήτησε από την Επιτροπή, βάσει του άρθρου 152 της συνθήκης ((EE C 305, 7.10.1997 )), να εξετάσει ποιά είναι η σημασία του άρθρου 128 παράγραφος 4 για την εφαρμογή των άρθρων της συνθήκης που αφορούν τα διασυνοριακά συστήματα προκαθορισμένων τιμών μεταπώλησης και, ενδεχομένως, να αναφέρει ποιές τροποποιήσεις απαιτούνται για να εξακολουθήσουν να εφαρμόζονται οι προκαθορισμένες τιμές των βιβλίων στις ομοιογενείς γλωσσικές περιοχές. Η Επιτροπή εξετάζει επί του παρόντος το εν λόγω ζήτημα σύμφωνα με το αίτημα του Συμβουλίου. Προς το παρόν δεν είναι δυνατό να προβλεφθεί με ακρίβεια πότε θα ολοκληρωθεί η εν λόγω έρευνα.
ΓΡΑΠΤΗ ΕΡΩΤΗΣΗ E-2319/97 υποβολή: Leonie van Bladel (UPE) προς το Συμβούλιο (18 Iουλίου 1997)

Θέμα: Η καταπολέμηση της διεθνούς εγκληματικότητας και ο έλεγχος των εξωτερικών ευρωπαϊκών συνόρων κατά της διακίνησης κοκαΐνης που οργανώνει στις Κάτω Χώρες το καρτέλ ναρκωτικών του Σουρινάμ.

1. Αντιλαμβάνεται η Ολλανδική Προεδρία του Συμβουλίου τις τεράστιες αρνητικές συνέπειες του γεγονότος ότι αφαιρέθηκε από τον κ. Charles van der Voort, εισαγγελέα της Χάγης και επικεφαλής της ομάδας-CoPa η διερεύνηση της υπόθεσης σχετικά με τις δραστηριότητες του συνδικάτου των ναρκωτικών του Σουρινάμ, καθώς και η προκαταρκτική ανάκριση σχετικά με τον πρώην δικτάτορα του Σουρινάμ Desirι Delano Bouterse;

2. Έχει λάβει η Προεδρία υπόψη της το γεγονός ότι το έργο που έχει ανατεθεί στις Ολλανδικές αρχές στο πλαίσιο της συμφωνίας του Σένγκεν και το οποίο συνίσταται στην κατοχύρωση της ασφάλειας των εξωτερικών συνόρων μέσω ελέγχων, υπονομεύεται σοβαρά από τον παραγκωνισμό του κ. Van der Voort, έχοντας υπόψη τις μεγάλες ποσότητες κοκαΐνης με προέλευση την Κολομβία ή το Σουρινάμ που διακινούνται μέσω των Κάτω Χωρών προς τα άλλα κράτη μέλη;

3. Είναι διατεθειμένη η Προεδρία να επιτρέψει στον κ. Van der Voort να επαναλάβει αμέσως τις εργασίες του έχοντας υπόψη το γεγονός ότι η διάλυση του συνδικάτου των ναρκωτικών του Σουρινάμ και η συνέχιση της προκαταρκτικής ανάκρισης κατά του πρώην δικτάτορα του Σουρινάμ Bouterse προκειμένου να τεθεί τέρμα στη διακίνηση κοκαΐνης μέσω των Κάτω Χωρών προς τα άλλα κράτη μέλη, θα εξυπηρετούσε σε μείζονα βαθμό το γενικό συμφέρον, δεδομένου μάλιστα ότι κατά το παρελθόν ο πρώην διευθυντής της Ολλανδικής Υπηρεσίας Πληροφοριών σχετικά με την Αλλοδαπή, ο κ. K.M. Meulmeester καθώς και ο πρώην γενικός γραμματέας του Υπουργείου Γενικών Υποθέσεων κ. R.J. Hoekstra, δέχθηκαν άφεση αμαρτιών για την καταστροφή όλων των φακέλλων της πρώην Υπηρεσίας Πληροφοριών σχετικά με την Αλλοδαπή, κυρίως σε ό,τι αφορά το Σουρινάμ;

Κοινή απάντηση στις γραπτές ερωτήσεις Ε-2251/97, Ε-2319/97 και Ε-2320/97 (7 Νοεμβρίου 1997)

Τα θέματα που αναφέρει η αξιότιμη κυρία βουλευτής δεν εμπίπτουν στην αρμοδιότητα του Συμβουλίου.
ΓΡΑΠΤΗ ΕΡΩΤΗΣΗ E-2922/97 υποβολή: Klaus Rehder (PSE) προς την Επιτροπή (17 Σεπτεμβρίου 1997)

Θέμα: Εξέλιξη της αγοράς οπωροκηπευτικών στην Ευρωπαϊκή Ένωση

Σύμφωνα με στοιχεία της Κοινοπραξίας των Συλλόγων Καταναλωτών (AgV), από το 1990 και εξής (ειδικότερα έως το 1994) έχουν δαπανηθεί στην Ευρωπαϊκή Ένωση συνολικώς 15 περίπου δισεκατομμύρια DM για την παραγωγή και καταστροφή των πλεονασμάτων οπωροκηπευτικών. 4,5 περίπου δισεκατομμύρια DM προέρχονταν από τις τσέπες των Γερμανών φορολογουμένων. Κατά το οικονομικό έτος 1993/94 και μόνον προαγοράσθηκαν και καταστράφηκαν 2,5 δισεκ. κιλά οπωροκηπευτικών και τούτο με τα χρήματα των φόρων (άμεσο κόστος στην ΕΕ: 1,2 δισεκατομμύρια DM, από τα οποία 360 εκατομμύρια κατέβαλαν οι Γερμανοί φορολογούμενοι). Οι εν λόγω διαδικασίες καταστροφής των πλεονασμάτων προβλέπεται ότι θα κοστίσουν, στους Γερμανούς και μόνον φορολογουμένους, και άλλα 4-5 δισεκατομμύρια DM το χρόνο.

1. Σε ποιό ύψος υπολογίζει η Ευρωπαϊκή Επιτροπή ότι ανέρχονται οι πιστώσεις που διατέθηκαν, από το 1990 έως σήμερα, στα διάφορα κράτη μέλη από την Ευρωπαϊκή Ένωση για την καταστροφή πλεονασμάτων και για την απόσυρση από την αγορά;

2. Κατά πόσον αποθέματα παρέμβασης μεταποιήθηκαν σε αλκοόλη, χρησιμοποιήθηκαν για ζωοτροφή ή μεταφέρθηκαν σε χώρους εναπόθεσης απορριμμάτων;

Απάντηση του κ. Fischler εξ ονόματος της Επιτροπής (24 Οκτωβρίου 1997)

1. Τα ποσά που καταβλήθηκαν ως χρηματικές αντισταθμίσεις για την απόσυρση φρούτων και λαχανικών, από την έναρξη του οικονομικού έτους 1990, περιλαμβάνονται στους πίνακες που στάλθηκαν απευθείας στο αξιότιμο μέλος του Κοινοβουλίου καθώς και στη Γενική Γραμματεία του Κοινοβουλίου, καταχωρημένα ανά κράτος μέλος και λογιστικό έτος.

2. Οι ποσότητες που αποσύρθηκαν και ο προορισμός τους σε συνάρτηση με τις αποσυρόμενες ποσότητες, για τις περιόδους εμπορίας 1970/1971 ως 1992/1993 (τελευταία περίοδος για την οποία υπάρχουν στοιχεία), περιλαμβάνονται στους πίνακες.
ΓΡΑΠΤΗ ΕΡΩΤΗΣΗ E-2753/97 υποβολή: Michl Ebner (PPE) προς την Επιτροπή (1 Σεπτεμβρίου 1997)

Θέμα: Διανομή γερμανόφωνων ταινιών στο Νότιο Τυρόλο

Λαμβάνοντας υπόψη το γεγονός ότι οι γλωσσικές μειονότητες απαιτούν ιδιαίτερη προστασία, ενώ ο πολιτισμός τους (στον οποίο περιλαμβάνονται και οι ταινίες στη μητρική γλώσσα) πρέπει να προωθείται, αν και ζημιώνεται λόγω της παραχώρησης των δικαιωμάτων διάθεσης των ταινιών σε εθνικό επίπεδο, ο ελεύθερος ανταγωνισμός πέρα από τα εθνικά σύνορα αποτελεί θεμελιώδη αρχή της εσωτερικής αγοράς, μπορεί η Επιτροπή να αναφέρει γιατί αυστριακοί ή γερμανοί διανομείς ταινιών δεν μπορούν να διαθέσουν ταινίες στο Νότιο Τυρόλο χωρίς να φοβούνται νομικές συνέπειες;

εάν υφίσταται ή πρόκειται να θεσπιστεί ειδική ρύθμιση για τα δικαιώματα διάθεσης των ταινιών προς τις γλωσσικές μειονότητες;

εάν ο ιταλικός νόμος της 4ης Νοεμβρίου 1965 αριθ. 1213 (Nuovo ordimento dei provedimenti a favore della cinematografia), ο οποίος ρυθμίζει τα δικαιώματα διάθεσης των ταινιών στην Ιταλία, συμμορφούται πλήρως με την κοινοτική νομοθεσία;

Απάντηση του κ. Monti εξ ονόματος της Επιτροπής (17 Οκτωβρίου 1997)

Η Επιτροπή δεν μπορεί να σχολιάσει τις νομικές δυσχέρειες που συνάντησαν οι αυστριακοί και γερμανοί διανομείς κινηματογραφικών ταινιών, όπως περιγράφονται από το αξιότιμο μέλος.

Σχετικά με την προώθηση κινηματογραφικών ταινιών για γλωσσικές μειονότητες, τα κράτη μέλη μπορούν να ενθαρρύνουν μια τέτοια διανομή αρκεί τα προγράμματα να είναι συμβιβάσιμα προς τους κανόνες της συνθήκης ΕΚ.

Η διανομή κινηματογραφικών ταινιών διέπεται από τις διατάξεις του άρθρου 59 της συνθήκης ΕΚ σχετικά με την ελευθερία παροχής υπηρεσιών (υπόθεση C17/92). Οι περιορισμοί στη δραστηριότητα αυτή πρέπει να ακολουθούν ένα στόχο γενικού ενδιαφέροντος στο κοινοτικό δίκαιο και να είναι αναλογικοί προς το στόχο αυτό. Το κατά πόσον ο αναφερθείς ιταλικός νόμος είναι συμβιβάσιμος προς την κοινοτική νομοθεσία δεν μπορεί να εκτιμηθεί από τις λεπτομέρειες που δίνοναι εκ μέρους τους αξιότιμου μέλους.
ΓΡΑΠΤΗ ΕΡΩΤΗΣΗ E-2611/97 υποβολή: Graham Watson (ELDR) προς την Επιτροπή (1 Σεπτεμβρίου 1997)

Θέμα: Μέθοδοι βιολογικής γεωργίας

Αναγνωρίζει η Επιτροπή ότι ο προτεινόμενος προς το παρόν κανονισμός για τη Βιολογική Κτηνοτροφία προκαλεί μεγάλη ανησυχία σε πολλούς αγρότες που έχουν ήδη στραφεί στις μεθόδους βιολογικής γεωργίας και σε εκείνους που επιθυμούν να στραφούν;

Οι προτάσεις θα απαγορεύουν στους αγρότες να εκτρέφουν τα ίδια είδη ζώων με βιολογικές και με συμβατικές μεθόδους στην ίδια έκταση. Πιστεύει η Επιτροπή ότι αυτή η πολιτική θα εμποδίσει την εξάπλωση της βιολογικής γεωργίας σε όλη την Ευρωπαϊκή Ένωση;

Απάντηση του κ. Fischler εξ ονόματος της Επιτροπής (3 Οκτωβρίου 1997)

Η πρόταση της Επιτροπής ((COM (96) 366 τελικό )) για τον κανονισμό του Συμβουλίου που συμπληρώνει, για τα ζωικά προϊόντα, τον κανονισμό (ΕΟΚ) αριθ. 2092/91 περί του βιολογικού τρόπου παραγωγής γεωργικών προϊόντων και των σχετικών ενδείξεων στα γεωργικά προϊόντα και στα είδη διατροφής ((ΕΕ L 198 της 22.07.1991 )) περιλαμβάνει διάταξη που απαγορεύει την εκτροφή ζώων του ίδιου είδους στις συμβατικές και βιολογικές μονάδες της ίδιας εκμετάλλευσης.

Η εν λόγω διάταξη συνάδει με παρόμοια διάταξη του κανονισμού (ΕΟΚ) αριθ. 2092/91 για τα γεωργικά προϊόντα, όπως εγκρίθηκε το 1991, και κρίνεται απαραίτητη για τη διασφάλιση της εμπιστοσύνης του καταναλωτή στη βιολογική κτηνοτροφία.

Στη γνώμη που εκδόθηκε κατά τη σύνοδο του Μαΐου 1997, το Κοινοβούλιο αποδέχθηκε τη σχετική πρόταση της Επιτροπής και δεν πρότεινε καμία τροποποίηση.
ΓΡΑΠΤΗ ΕΡΩΤΗΣΗ E-2588/97 υποβολή: Hilde Hawlicek (PSE) προς το Συμβούλιο (29 Iουλίου 1997)

Θέμα: Νέα παράγραφος στο προοίμιο της ΣΕΚ

Στο Ευρωπαϊκό Συμβούλιο των αρχηγών κρατών και κυβερνήσεων στο Αμστερνταμ αποφασίσθηκε να περιληφθεί η ακόλουθη νέα παράγραφος στο προοίμιο της Συνθήκης ΕΕ: «αποφασισμένοι να προωθήσουν την όσο το δυνατόν μεγαλύτερη αναβάθμιση του μορφωτικού επιπέδου των λαών τους με εκτεταμένη πρόσβαση στην εκπαίδευση και μόνιμη μετεκπαίδευση».

Πώς σκέπτεται το Συμβούλιο να ανταποκριθεί σ' αυτό το στόχο, όταν συγχρόνως προβαίνει σε πραγματική περικοπή των πόρων των επί του παρόντος υφισταμένων εκπαιδευτικών προγραμμάτων;

Απάντηση (17 Νοεμβρίου 1997)

Το Συμβούλιο δεν είναι αρμόδιο να απαντήσει στην ερώτηση που θέτει το Αξιότιμο Μέλος του Κοινοβουλίου, σε αυτό το πρώιμο στάδιο, ενώ η συνθήκη του Άμστερνταμ μόλις έχει υπογραφεί και δεν έχει ακόμα τεθεί σε ισχύ.
ΓΡΑΠΤΗ ΕΡΩΤΗΣΗ P-3246/97 υποβολή: Yves Verwaerde (PPE) προς την Επιτροπή (9 Οκτωβρίου 1997)

Θέμα: Ομάδα εμπειρογνωμόνων υψηλού επιπέδου σχετικά με τις κοινωνικές και κοινωνιολογικές όψεις της Κοινωνίας των Πληροφοριών

Παρακαλώ την Επιτροπή να με πληροφορήσει για την σύνθεση της Ομάδας Εμπειρογνωμόνων υψηλού επιπέδου σχετικά με τις κοινωνικές και κοινωνιολογικές όψεις της Κοινωνίας των Πληροφοριών.

Απάντηση του κ. Flynn εξ ονόματος της Επιτροπής (6 Νοεμβρίου 1997)

Η Επιτροπή διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Οργάνου αυτού τις πληροφορίες που ζητήθηκαν.
ΓΡΑΠΤΗ ΕΡΩΤΗΣΗ E-2626/97 υποβολή: Alfonso Novo Belenguer (ARE) προς την Επιτροπή (1 Σεπτεμβρίου 1997)

Θέμα: Ακύρωση επιδοτήσεων υπέρ της γεωργίας της Βαλένθια

Στις 30 Ιουνίου 1997, η κυβέρνηση της Βαλένθια γνωστοποίησε επισήμως την ακύρωση ευρωπαϊκών κονδυλίων ύψους 808 εκατ. πεσετών, από τα οποία 115,4 εκατομμύρια πεσέτες αντιστοιχούν στο ποσό που διέθεσε το Υπουργείο Γεωργίας ως συγχρηματοδότηση των ενισχύσεων του ΕΓΤΠΕ-Τμήμα Εγγυήσεων, ενώ τα άλλα 692,6 εκατομμύρια πεσέτες αποτελούσαν άμεσες επιδοτήσεις της Ευρωπαϊκής Ένωσης με κύριο προορισμό την αναδάσωση γεωργικών εκτάσεων. Η απόφαση με την οποία οριστικοποιείται η ακύρωση των επενδύσεων που κοινοποιήθηκε από τις αρμόεις υπηρεσίες της Αυτόνομης Κυβέρνησης της Βαλένθια στις 30 Ιουνίου 1997, φέρει ημερομηνία 31 Δεκεμβρίου 1996 και αφορά τον προϋπολογισμό του προηγούμενου οικονομικού έτους.

Γνωρίζει η Επιτροπή την ακύρωση αυτών των πιστώσεων υπέρ της γεωργίας της Βαλένθια και, πιο συγκεκριμένα, υπέρ της αναδάσωσης γεωργικών εκτάσεων;

Εάν ναι, ποιοί ακριβώς λόγοι υπαγόρευσαν την ακύρωση των εν λόγω επιδοτήσεων;

Πώς πρόκειται να διατεθούν τα κονδύλια που ακυρώνονται τώρα;

Απάντηση του κ. Fischler εξ ονόματος της Επιτροπής (9 Οκτωβρίου 1997)

Σύμφωνα με πληροφορίες των εθνικών και περιφερειακών αρχών οι πιστώσεις στις οποίες αναφέρεται το Αξιότιμο Μέλος του Ευρωπαϊκού Κοινοβουλίου δεν ακυρώθηκαν το 1996 αλλά θα καταλογιστούν στον προϋπολογισμό του 1997. Πρόκειται για πιστώσεις που αφορούν το σύνολο των συνοδευτικών μέτρων της μεταρρύθμισης της Κοινής Γεωργικής Πολιτικής (ΚΓΠ), οι οποίες δεν χρησιμοποιήθηκαν το 1996, γιατί οι αιτήσεις των γεωργών για τα εν λόγω μέτρα ήταν λιγότερο σημαντικές απ'ό,τι προβλεπόταν.

Σύμφωνα με τις εν λόγω αρχές, η χρησιμοποίησή τους το 1996 δεν πρέπει να επηρεάσει τη συνολική εκτέλεση των προγραμμάτων. Πράγματι, προβλέπεται μεγαλύτερος αριθμός ζήτησης κατά το έτος 1997 και μετέπειτα.
ΓΡΑΠΤΗ ΕΡΩΤΗΣΗ E-2673/97 υποβολή: Leonie van Bladel (UPE) προς το Συμβούλιο (1 Σεπτεμβρίου 1997)

Θέμα: Ελεύθερο εμπόριο σε εξοπλισμό κλοπής

Στην ολλανδική εφημερίδα «De Telegraaf» δημοσιεύθηκε το Σάββατο 12 Ιουλίου 1997 άρθρο όπου αναφερόταν ότι η εταιρεία Adabbert Wendt στο Bergheim (Γερμανία) διαθέτει σε καθένα που ενδιαφέρεται τον πλέον σύγχρονο εξοπλισμό για κλοπές και διαρρήξεις. Η εφημερίδα ανέφερε, μεταξύ άλλων, ως παράδειγμα πως πωλούνται ειδικά video για τη διάρρηξη αυτοκινήτων και χρηματοκιβωτίων και, συγχρόνως, ο αναγκαίος εξοπλισμός για κλοπές. Ο σύγχρονος εξοπλισμός περιέχει τις πλέον προηγμένες τεχνητές συσκευές που αυτή τη στιγμή μπορούν να εξασφαλιστούν από τον υπόκοσμο. Περιλαμβάνει, επιπλέον, θερμικούς σκοπευτές, ηλεκτρονικά τρυπάνια χρηματοκιβωτίων, βαλιτσούλες Auto-Killer κλπ. και, παράλληλα, ειδικά video και διδακτικά εγχειρίδια.

Έχει το Συμβούλιο ενημερωθεί σχετικά με το θέμα; Εξετάζει ο Πρόεδρος του Συμβουλίου, με βάση τα τρομερά δεδομένα, να υποβάλει πρόταση για τον τρόπο με τον οποίο θα καταστεί δυνατόν να περιοριστεί και να τεθεί υπό παρακολούθηση αυτό το είδος εμπορίου;

Απάντηση (7 Νοεμβρίου 1997)

Το Συμβούλιο δεν γνωρίζει τα στοιχεία που αναφέρει η αξιότιμη κυρία Βουλευτής. Το Συμβούλιο δεν λαμβάνει ούτως ή άλλως θέση για τα άρθρα που δημοσιεύονται στον τύπο.
ΓΡΑΠΤΗ ΕΡΩΤΗΣΗ P-3142/97 υποβολή: Elisabeth Schroedter (V) προς την Επιτροπή (30 Σεπτεμβρίου 1997)

Θέμα: Επιδότηση του λιγνίτη στο Βρανδεμβούργο

1. Έχει κοινοποιήσει η Επιτροπή την επιδότηση του νέου θερμοηλεκτρικού εργοστασίου στην Φραγκφούρτη επί του Όντερ;

2. Εάν ναι, επισημάνθηκε ρητά στην αίτηση κοινοποίησης η χρησιμοποίηση λιγνίτη στο νέο εργοστάσιο;

Απάντηση του κ. Van Miert εξ ονόματος της Επιτροπής (5 Νοεμβρίου 1997)

1. Η Επιτροπή πληροφορήθηκε ανεπίσημα την χορήγηση κρατικών ενισχύσεων για επενδύσεις σε ένα θερμοηλεκτρικό εργοστάσιο στη Φρανκφούρτη επί του Όντερ, το οποίο χρησιμοποιεί λιγνίτη. Κατόπιν τούτου, στις 10 Σεπτεμβρίου 1997 η Επιτροπή ζήτησε από τις γερμανικές αρχές να την ενημερώσουν σχετικά και τις κάλεσε να λάβουν θέση όσον αφορά την υπόθεση αυτή. Οι γερμανικές αρχές έπρεπε να επιβεβαιώσουν, στην απάντησή τους, ότι επρόκειτο πράγματι για υπόθεση στο πλαίσιο της οποίας είχε πραγματοποιηθεί, το 1995, ανταλλαγή επιστολών μεταξύ της ομοσπονδιακής κυβέρνησης και της Επιτροπής.

2. Στην επιστολή της, η ομοσπονδιακή κυβέρνηση περιέγραψε την κατάσταση που επικρατούσε την εποχή εκείνη στη Φρανκφούρτη επί του Όντερ όσον αφορά την παραγωγή ηλεκτρικής ενέργειας και εξήγησε ότι είχε προβλεφθεί η αντικατάσταση ενός παλαιό εργοστάσιο από ένα θερμοηλεκτρικό εργοστάσιο το οποίο θα λειτουργούσε με την καύση λιγνίτη και αερίου. Οι λόγοι που είχαν οδηγήσει στην επιλογή αυτή ήταν κυρίως οικονομικοί. Η ομοσπονδιακή κυβέρνηση επισήμανε ότι η λύση αυτή ήταν, από οικονομική άποψη, η καταλληλότερη για τις ανάγκες της Φρανκφούρτης επί του Όντερ. Η δυνατότητα χρησιμοποίησης τόσο λιγνίτη όσο και αερίου αποδεικνύει ότι το σχέδιο αυτό δεν είχε καταρτιστεί προκειμένου να εξυπηρετηθούν μόνο τα συμφέροντα της βιομηχανίας λιγνίτη. Ως εκ τούτου, η προτίμηση που δόθηκε στην εν λόγω βιομηχανία δεν ήταν αυθαίρετη.
ΓΡΑΠΤΗ ΕΡΩΤΗΣΗ E-2851/97 υποβολή: Edith Mόller (V) προς την Επιτροπή (11 Σεπτεμβρίου 1997)

Θέμα: Πολιτική της Ευρωπαϊκής Ένωσης στην πρώην Γιουγκοσλαβία

Μπορεί η Επιτροπή να προσκομίσει πίνακες για κάθε θέση του προϋπολογισμού όσον αφορά όλες τις δραστηριότητες στην πρώην Γιουγκοσλαβία (PHARE, κονδύλια ανασυγκρότησης, ECHO, δημοκρατία, ΚΕΠΠΑ, χρηματοδοτικά πρωτόκολλα,...) με τις ακόλουθες πληροφορίες (από την έναρξη των δραστηριοτήτων στην πρώην Γιουγκοσλαβία έως μετά το 1990):

Θέση του προϋπολογισμού....

>TABLE>

Σημείωση: οι πιστώσεις, οι αναλήψεις και οι πληρωμές θα πρέπει να αφορούν τον ετήσιο προϋπολογισμό. (1) Προγραμματιζόμενη περίοδος για την πλήρη εξόφληση (2) Η απαιτούμενη για πλήρη εξόφληση περίοδος σύμφωνα με πραγματικά ή διορθωτικά στοιχεία

Κοινή απάντηση του κ. Van den Broek εξ ονόματος της Επιτροπής στις γραπτές ερωτήσεις E-2850/97 και E-2851/97 (23 Oktvbrνoy 1997)

Λόγω της έκτασης της απάντησης, η Επιτροπή τη διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Οργάνου αυτού.
ΓΡΑΠΤΗ ΕΡΩΤΗΣΗ E-2706/97 υποβολή: Ian White (PSE) προς την Επιτροπή (1 Σεπτεμβρίου 1997)

Θέμα: Απάντηση της Επιτροπής στη Γραπτή Ερώτηση Ε-1954/97

Στο τρίτο μέρος της Ερώτησης Ε-1954/97 ((ΕΕ C 391, 23.12.1997, 145. )) ερωτάτο η Επιτροπή κατά πόσον οι πληροφορίες που ζητήθηκαν από τα κράτη μέλη έχουν ήδη παρασχεθεί. Δεδομένου ότι «μέχρι σήμερα, εννέα κράτη μέλη έχουν απαντήσει», θα μπορούσε να γνωστοποιήσει η Επιτροπή κατά πόσον οι εννέα αυτές απαντήσεις είναι στη διάθεση των βουλευτών;

Απάντηση της κας Bonino εξ ονόματος της Επιτροπής (21 Οκτωβρίου 1997)

Η επιστολή της Επιτροπής, της 18.09.1996, η οποία καλούσε τις εθνικές αρχές να γνωστοποιήσουν τις διαθέσιμες πληροφορίες σχετικά με το σύνδρομο τοξικού σοκ, είχε ως δεδηλωμένο στόχο να επιτρέψει στην Επιτροπή να δημιουργήσει βασική τεκμηρίωση.

Λαμβάνοντας υπόψη ότι οποιαδήποτε διαφορετική χρήση του υλικού που συγκεντρώθηκε κατά τον τρόπο αυτό, εκτός αυτής που ανακοινώθηκε, απαιτεί τη συμφωνία των εθνικών αρχών, και έχοντας υπόψη ότι οι κανόνες εφαρμογής της απόφασης της 08.02.1994 σχετικά με τη βελτίωση της πρόσβασης στα έγγραφα της Επιτροπής ((ΕΕ L46 της 18.2.1994. )) προβλέπουν ότι όταν ένα έγγραφο δεν προέρχεται από την Επιτροπή αλλά, π.χ. από δημόσιες αρχές, από ιδιώτες, κλπ. ο αιτών πρέπει να κληθεί να τους αναφέρει στα πλαίσια της έρευνάς του, δεν είναι συνεπώς δυνατόν υπό τις σημερινές συνθήκες να διαβιβάσει η Επιτροπή στον κ. βουλευτή τις απαντήσεις που έλαβε.

Ωστόσο, επιδεικνύοντας πνεύμα συνεργασίας, η Επιτροπή διαβιβάζει απευθείας στον κ. βουλευτή καθώς και στη Γενική Γραμματεία του Κοινοβουλίου περίληψη των 10 απαντήσεων που έλαβε (η μία προστέθηκε μετά την απάντηση της Επιτροπής στην γραπτή ερώτηση E-1954/97 του κ. βουλευτή).
ΓΡΑΠΤΗ ΕΡΩΤΗΣΗ E-2860/97 υποβολή: Graham Mather (PPE) προς την Επιτροπή (11 Σεπτεμβρίου 1997)

Θέμα: Το φυτοφάρμακο Lindane

Σύμφωνα με την οδηγία που διέπει τις άδειες η Επιτροπή πρέπει να κινήσει τη διαδικασία επανεξέτασης των φυτοφαρμάκων, επανεξέταση δηλαδή 600 ενεργών συστατικών που χρησιμοποιούνται στα φυτοφάρμακα στην Ευρώπη. Αντιλαμβάνομαι ότι η διαδικασία που ξεκίνησε το 1993 καθυστερεί λόγω προβλημάτων χρηματοδότησης. Θα ήθελα να ρωτήσω την Επιτροπή τι λύση δίνει στο πρόβλημα της χρηματοδότησης και πότε αναμένει ότι θα ολοκληρωθεί η διαδικασία.

Στο Ηνωμένο Βασίλειο το κοινό αναστατώθηκε με το φυτοφάρμακο Lindane. Ορισμένοι μάλιστα ισχυρίσθηκαν ότι το Lindane έχει βλαβερές συνέπειες επί διαφόρων ειδών και ότι είναι πιθανόν να προκαλεί καρκίνο του στήθους. Γνωρίζει η Επιτροπήτα τελευταία αποτελέσματα της αυστριακής επανεξέτασης του Lindane; Θα μπορούσε επίσης ή Επιτροπή να δηλώσει κατά πόσο διαθέτει στοιχεία ότι το Lindane ενέχει κινδύνους για την υγεία και την ασφάλεια τόσο των ανθρώπων όσο και των ζώων;

Απάντηση του κ. Fischler εξ ονόματος της Επιτροπής (15 Οκτωβρίου 1997)

Η οδηγία 91/414/ΕΟΚ ((ΕΕ L 230 της 19.08.1991 )) του Συμβουλίου σχετικά με τη διάθεση στην αγορά φυτοπροστατευτικών προϊόντων προβλέπει την επανεξέταση δραστικών ουσιών που είχαν ήδη διατεθεί στην αγορά όταν η οδηγία τέθηκε σε ισχύ. Η πρώτη φάση του εν λόγω προγράμματος επανεξέτασης, που αφορά 90 σημαντικές δραστικές ουσίες, έχει αρχίσει, ενώ η χρηματοδότησή του εξασφαλίζεται στο πλαίσιο των υφιστάμενων πιστώσεων προϋπολογισμού, μέχρι τον Φεβρουάριο 1999. Επιπλέον, προετοιμάζεται η έναρξη των επόμενων φάσεων του προγράμματος επανεξέτασης. Ωστόσο, η πρώτη φάση απέδειξε ότι η επαναξιολόγηση των υφιστάμενων δραστικών ουσιών απαιτεί, μακροπρόθεσμα, από την Επιτροπή και τα κράτη μέλη επιπλέον τεχνικούς και διοικητικούς πόρους καθώς, επίσης, και περαιτέρω χρηματοδότηση προκειμένου να επισπευθούν οι εργασίες και να διασφαλιστεί η εκτέλεσή τους σύμφωνα με τα απαιτήσεις υψηλής ασφαλείας και περιβαλλοντικής προστασίας που προβλέπονται στην οδηγία 91/414/ΕΟΚ. Η Επιτροπή μελετά, προς το παρόν, διάφορες δυνατότητες εξέλιξης των εργασιών.

Ως προς τη δραστική ουσία Lindane, η οποία συμπεριλαμβάνεται στις 90 δραστικές ουσίες που επανεξετάσθηκαν κατά την πρώτη φάση, η Επιτροπή επιβεβαιώνει ότι αναμένει την έκθεση της Αυστρίας, κράτους μέλους εισηγητή, η οποία θα δημοσιευθεί στα μέσα του 1998. Όταν η Επιτροπή λάβει την εν λόγω έκθεση, θα ξεκινήσει, με όλα τα κράτη μέλη, επιστημονική και τεχνική έρευνα. Η Επιτροπή θα διατυπώσει την τελική της θέση σχετικά με την εν λόγω δραστική ουσία, μόνον όταν θα έχει ολοκληρωθεί η εξέταση.
ΓΡΑΠΤΗ ΕΡΩΤΗΣΗ E-2683/97 υποβολή: Marνa Sornosa Martνnez (GUE/NGL) και Pedro Marset Campos (GUE/NGL) προς την Επιτροπή (1 Σεπτεμβρίου 1997)

Θέμα: Επιδείνωση της κατάστασης στον ποταμό Segura

Η επιδείνωση της κατάστασης της κοίτης του ποταμού Segura στη διέλευσή του από την Orihuela, στη Vega Baja (Μούρθια) και της εκβολής του στο Guadamar, στοAlicante δημιουργεί σοβαρά περιβαλλοντικά και υγειονομικά προβλήματα. Τα λιμνάζοντα νερά και η αποσυντεθειμένη ιλύ προκαλούν ανθυγιεινές αναθυμιάσεις, οι οποίες με τη σειρά τους προκαλούν αναπνευστικά και γαστρεντερικά προβλήματα στον πληθυσμό.

Αυτή η κατάσταση έχει καταγγελθεί εδώ και αρκετα χρόνια από διάφορα πολιτικά κόμματα και οργανώσεις πολιτών χωρίς ωστόσο οι αρμόδιες αρχές να έχουν προχωρήσει σε μια σφαιρική επίλυση του προβλήματος, αν και πρόκειται να ολοκληρωθεί ένας σταθμο'ς βιολογικού καθαρισμού σε ένα από τα πιο προβληματικά τμήματα του ποταμού.

Από έκθεση για την ποιοτική εκτίμηση της κατάστασης του ποταμού Segura στη διέλευσή του από την πόλη της Orihuela προέκυψε ένας Γενικός Δείκτης Ποιότητας κάτω του 70, επίπεδο που χαρακτηρίστηκε «απαράδεκτο». Αυτή η έκθεση φανερώνει την ανυπαρξία έμβιας παρουσίας στα ύδατα του ποταμού.

Η κατάσταση εγκατάλειψης της κοίτης του ποταμού μπορεί ενδεχομένως να αποτελέσει οικολογικό αδίκημα.

1. Σχετικά με αυτήν την κατάσταση, δεν θεωρεί η Επιτροπή ότι η οδηγία 92/43/ΕΟΚ ((EE L 206 της 22.7.1992, σελ. 7. )) για τη διατήρηση των φυσικών οικοτόπων καθώς και της άγριας πανίδας και χλωρίδας δικαιολογεί την ανάγκη να τεθεί σε εφαρμογή ένα σφαιρικό πρόγραμμα για τη συγκέντρωση και επεξεργασία των στασίμων υδάτων αυτών των τμημάτων του ποταμού ούτως ώστε να αποκατασταθεί η φυσική ζωή και να μπορέσουν, μόλις καθαριστούν, να χρησιμοποιηθούν εκ νέου για άρδευση, χωρίς η έμμεση κατανάλωσή τους να εγκυμονεί κανένα κίνδυνο για την ανθρώπινη υγεία;

2. Με ποιό τρόπο είναι διατεθειμένη η Επιτροπή να εξετάσει από κοινού με τις τοπικές αρχές την πιθανότητα συγχρηματοδότησης ενός σχεδίου για την αποκατάσταση των εν λόγω τμημάτων του ποταμού;

Απάντηση της κας Bjerregaard εξ ονόματος της Επιτροπής (25 Σεπτεμβρίου 1997)

1. Η εν λόγω τοποθεσία δεν είναι ούτε περιοχή ειδικής προστασίας βάσει της οδηγίας 79/409/ΕΟΚ ((EE L 103 της 25.4.1979 )) για την διατήρηση των αγρίων πτηνών, ούτε προτεινόμενη τοποθεσία κοινοτικής σημασίας βάσει της οδηγίας 92/43/ΕΟΚ ((EE L 206 της 22.07.92, σ. 7 )) για τη διατήρηση των φυσικών οικοτόπων καθώς και της άγριας πανίδας και χλωρίδας. Η Επιτροπή δεν διαθέτει πληροφορίες σχετικά με την παρουσία τύπων ειδών ή ενδιαιτημάτων κοινοτικού ενδιαφέροντος στην περιοχή. Για τους λόγους αυτούς, δεν ισχύει η οδηγία 92/43/ΕΟΚ.

2. Αποτελεί αρμοδιότητα των εθνικών αρχών να υποβάλουν σχέδια για κοινοτική χρηματοδότηση, βάσει του ισχύοντος κοινοτικού πλαισίου στήριξης για την Ισπανία. Εφόσον αυτό συμβεί, η Επιτροπή θα εκτιμήσει προσεκτικά όλα τα ζητήματα προκειμένου να λάβει αποφάσεις όσον αφορά την χρηματοδότηση.